**În așteptarea ultimei priviri.**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În așteptarea ultimei priviri.

Nu voi putea cuprinde în cuvinte

parfumul unui vis înaripat

ce-n căutarea noilor veșminte

cu trupul tău de gală s-a îmbrăcat.

A fost..., așa..., alegere celestă,

când ți s-a dat, de sus, din Paradis

un chip frumos și-o inimă onestă

și te-au creat simbolul unui vis.

Trecut-au ani, plimbați de o trăsură

ce a deschis în viață feerii

Iar nobila, frumoasa țesătură,

s-a împodobit cu fine broderii.

O strălucire caldă, de legendă,

ți-ai încrustat cu fire de mister

Și ai legat în propria agendă

doar file de succes la ”cazier”.

Dar e normal, nu-i nicio întâmplare!

Tu doar urmezi al îngerului vis,

Ce, fermecat fiind de-a ta splendoare,

ți s-a predat cu-al inimii zapis.

Un înger ești ce-ai coborât din stele

să ne oferi splendorile cerești!

Îți spun firav, dar fără bagatele,

că te iubesc! Cum poți să strălucești!

În drumul tău lipsit de vreo năvleagă

de-ar fi să vezi că zac în propriul lut

c-o ultimă privire mă dezleagă

ca în extaz să mor de Absolut.